Diari Oficial de la Generalitat Valenciana


Sumari del DOGV 7375, del 06-10-2014 (2014/9006)

RESOLUCIÓ de 26 de setembre de 2014, del conseller d'Economia, Indústria, Turisme i Ocupació, per la qual es procedix a la convocatòria, per a l'any 2014, de préstecs a càrrec del Fons Financer de l'Estat per a la Modernització de les Infraestructures Turístiques (FOMIT), en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7375

Data del DOGV
:   06-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9006


Data del document
:   26-09-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 26 de setembre de 2014, del conseller d'Economia, Indústria, Turisme i Ocupació, per la qual es procedix a la convocatòria, per a l'any 2014, de préstecs a càrrec del Fons Financer de l'Estat per a la Modernització de les Infraestructures Turístiques (FOMIT), en l'àmbit de la Comunitat Valenciana. [2014/9006]  
El Fons Financer de l'Estat per a la Modernització de les Infraestructures Turístiques (FOMIT), regulat pel Reial Decret 937/2010, de 23 de juliol, té com a finalitat donar suport financerament als plans de renovació, modernització i reconversió de destinacions turístiques madures que siguen desenrotllades per administracions locals, consorcis i empreses turístiques privades.  
D'acord amb el que disposa el mencionat Reial Decret 937/2010, de 23 de juliol, correspon a les comunitats autònomes la convocatòria, tramitació i resolució dels expedients, així com el posterior control, seguiment de les actuacions i, si és el cas, la tramitació del reintegrament en cas d'incompliment, tot això quant al Fons com a mecanisme d'atorgament de préstecs.  
En compliment del que establix l'article 11.1 del Reial Decret 937/2010, de 23 de juliol, la Secretaria d'Estat de Turisme, per Resolució d'1 de juliol de 2014, ha fixat el volum de recursos del Fons Financer de l'Estat per a la Modernització de les Infraestructures Turístiques (FOMIT), destinat a operacions de préstecs corresponent a les convocatòries autonòmiques ordinàries de 2014, en un volum total de 200 milions d'euros, i proposa d'esta xifra la reserva de fins a 25 milions d'euros anuals per als consorcis a què al·ludix l'article 9.1.b del Reial Decret 937/2010.  
Per tot això, i en exercici de les funcions atribuïdes per l'article 28 de la Llei 5/1983, de 30 de desembre, del Consell de la Generalitat Valenciana, i l'article 4 del Decret 193/2013, de 20 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, resolc:  
  
  
Primer. Objecte  
L'objecte de la present resolució és convocar per a l'exercici 2014, en l'àmbit de la Comunitat Valenciana, els denominats préstecs a càrrec del Fons Financer de l'Estat per a la Modernització de les Infraestructures Turístiques (d'ara en avant, FOMIT) d'acord, amb el que preveu el Reial Decret 937/2010, de 23 de juliol, pel qual es regula el mencionat fons, amb la modificació introduïda per la disposició final 19a.2 de la Llei 22/2013, de Pressupostos Generals de l'Estat per a l'any 2014.  
  
  
Segon. Beneficiaris  
1. Podran ser beneficiaris d'estos préstecs:  
a) Les entitats locals enumerades en l'article 3 de la Llei 7/1985, de 2 abril, de Bases del Règim Local, els organismes autònoms locals, les entitats públiques empresarials locals i les societats mercantils locals.  
  
Els projectes d'inversió públics desenrotllats per una entitat local en el seu àmbit territorial, seran finançables sempre que, en el dit àmbit, hi haja inversions del sector turístic privat que es desenrotllen paral·lelament a les públiques i la quantia neta de les quals represente, com a mínim, el 30 per cent de l'import que es pretén finançar.  
S'entendrà que les inversions privades es desenrotllen paral·lelament a les públiques quan s'emmarquen en el context d'una planificació prèvia de caràcter públic o hi haja una notòria identitat de plantejaments i finalitats encaminada a la requalificació o modernització de la destinació madura.  
b) Els consorcis o entitats constituïdes per a executar projectes que es desenrotllen en el marc d'un Pla de reconversió o modernització integral d'una destinació turística madura, en les quals participe l'Administració General de l'Estat junt amb una altra o altres administracions públiques o entitats públiques o privades.  
c) Les empreses turístiques privades, siga quina siga la forma en què hagueren sigut constituïdes legalment, radicades i que desenrotllen la seua activitat principal en destinacions turístiques madures (segons la modificació introduïda per la disposició final 19a.2 de la Llei 22/2013, de Pressupostos Generals de l'Estat per a 2014.  
2. En tot cas, seran requisits indispensables per a aconseguir la condició de beneficiari d'un préstec amb càrrec del FOMIT, no estar incurs en cap de les prohibicions per a obtindre la condició de beneficiari incloses en els apartats 2 i 3 de l'article 13 de la Llei 38/2003, de 17 de novembre, General de Subvencions, i en el cas de les entitats referides en l'apartat segon 1.a de la present resolució, acreditar, davant de l'òrgan que concedix, haver obtingut l'autorització d'endeutament regulada en l'article 53 del text refós de la Llei reguladora de les hisendes locals, aprovat pel Reial Decret Legislatiu 2/2004, de 5 de març, i en l'article 25 del Reial Decret 1463/2007, de 2 de novembre, pel qual s'aprova el Reglament de desplegament de la Llei 18/2001, de 12 de desembre, d'Estabilitat Pressupostària, en la seua aplicació a les entitats locals, i no estar incurses en la prohibició d'endeutament establida en l'article 9.2 del Reial Decret Llei 5/2009, de 24 d'abril, o si ho estan, no tindre cap romanent de tresoreria pendent de sanejament.  
  
  
Tercer. Finalitat  
1. A càrrec del FOMIT es donaran suport financerament als plans de renovació i modernització de destinacions turístiques madures que siguen desenrotllades paral·lelament per les administracions locals i per les empreses turístiques privades en l'àmbit de la Comunitat Valenciana. També es podran donar suport financerament a aquells projectes que es desenrotllen en el marc d'un pla de reconversió o modernització integral d'una destinació turística madura, l'execució de què siga realitzada per un consorci o entitat constituïda a este efecte per l'Administració General de l'Estat, amb una altra o altres administracions públiques o entitats públiques o privades.  
2. En cap cas, a càrrec del FOMIT, es podran concedir ajudes que puguen tindre per efecte l'atorgament, a una o més empreses, d'avantatges que puguen donar lloc al falsejament de la competència en el mercat interior i que siguen susceptibles d'afectar els intercanvis comercials entre els estats membres.  
3. A l'efecte de l'aplicació del citat Reial Decret 937/2010, de 23 de juliol, tindran la consideració de destinacions turístiques madures, en atenció als recursos turístics i oferta turística reglada de què disposen, els qui reunisquen, almenys, tres de les següents característiques:  
a) Sobrecàrrega urbanística i ambiental.  
b) Sobreexplotació de recursos.  
c) Obsolescència dels seus equipaments turístics.  
d) Escassa inversió del sector turístic privat.  
e) Oferta i demanda turística estabilitzada o decreixent.  
  
Quart. Bases i règim jurídic  
1. Les bases que regulen la present convocatòria es troben en el Reial Decret 937/2010, de 23 de juliol, pel qual es regula el Fons Financer de l'Estat per a la Modernització de les Infraestructures Turístiques, en les normes contingudes en la disposició addicional quarantena tercera de la Llei 42/2006, de 28 de desembre, de Pressupostos Generals de l'Estat per a l'any 2007, en la redacció donada a esta per la disposició final 14a.2 de la Llei 51/2007, de 26 de desembre, de Pressupostos Generals de l'Estat per a l'any 2008 i per la disposició final 19a.2 de la Llei 22/2013, de 23 de desembre, de Pressupostos Generals de l'Estat per a l'any 2014; en la Resolució de la Secretaria d'Estat de Turisme per la qual es fixa el volum de recursos del Fons Financer de l'Estat per a la Modernització de les Infraestructures Turístiques (FOMIT) destinat a les operacions de préstecs bonificats corresponent a la convocatòria 2014 i en l'Acord de la Conferència Sectorial de Turisme, d'1 d'abril de 2014, sobre criteris de valoració i calendari de les convocatòries de préstecs a càrrec del FOMIT per a 2014 i 2015; en la Llei 38/2003, de 17 de novembre, General de Subvencions i en la resta de normativa que siga aplicable, i no resultarà d'aplicació el que disposa el Decret 147/2007, de 7 de setembre, del Consell, per quant que les presents ajudes no es concedixen a càrrec dels pressupostos de l'Administració de la Generalitat o de les entitats incloses en l'article 5 del Decret Legislatiu de 26 de juny de 1991. Per tant, l'aplicació i execució de la present convocatòria, inclosos a este efecte tots els actes jurídics que pogueren dictar-se en desplegament o execució d'esta, no podrà tindre cap incidència en la dotació de tots i cada un dels capítols de gasto assignats a la Conselleria d'Economia, Indústria, Turisme i Ocupació, i en tot cas, haurà de ser atesa amb els seus mitjans personals i materials.  
  
2. El FOMIT es configura com un fons sense personalitat jurídica la dotació del qual s'efectua majoritàriament des dels Pressupostos Generals de l'Estat. Per això, d'acord amb el que disposa l'article 2.2 de la Llei 47/2003, de 26 de novembre, General Pressupostària, li serà aplicable allò que s'ha disposat en la dita llei i en les normes que la despleguen, quant al seu règim pressupostari, economicofinancer, comptable i de control.  
3. La formulació, posada a disposició, aprovació i rendició dels comptes del FOMIT davant de la Intervenció General de l'Administració General de l'Estat, correspon a la Secretaria d'Estat de Turisme.  
  
  
Quint. Dotació econòmica  
1. De conformitat amb allò que disposa l'article 11.1 del Reial Decret 937/2010, de 23 de juliol, la Secretaria d'Estat de Turisme, per Resolució d'1 de juliol de 2014, ha fixat el volum de recursos del Fons Financer de l'Estat per a la Modernització de les Infraestructures Turístiques (FOMIT), destinat a operacions de préstecs corresponent a les convocatòries autonòmiques ordinàries de 2014, en un volum total de 200 milions d'euros, i proposa la reserva de fins a 25 milions d'euros anuals d'esta xifra per als consorcis a què al·ludix l'article 9.1.b del Reial Decret 937/2010.  
2. En el cas que els préstecs FOMIT de les convocatòries 2014-2015 foren cofinançats amb fons comunitaris, dins d'alguns dels programes operatius del Fons Europeu de Desenrotllament Regional (FEDER), a la línia de mediació de l'ICO i a les convocatòries de comunitats autònomes elegibles, els seran de plena aplicació els mecanismes de gestió i control inclosos en els programes operatius i instruments aplicables al dit fons comunitari.  
  
Sext. Administrador financer  
1. El FOMIT estarà adscrit i serà gestionat per la Secretaria d'Estat de Turisme, i correspondrà la seua administració financera a l'ICO.  
  
2. L'ICO remunerarà el FOMIT al tipus d'interés que s'establisca per mitjà de conveni subscrit entre el Ministeri d'Indústria, Energia i Turisme i l'ICO, en funció del cost que represente per a este la captació de recursos en el mercat.  
3. L'administració financera del FOMIT per l'ICO comportarà un cost de gestió que serà liquidat, amb base en les quanties disposades en esta línia de finançament, i el seu import serà establit en el conveni previst en l'apartat anterior.  
  
Sèptim. Característiques i compatibilitat d'ajudes  
1. A càrrec del FOMIT podran atorgar-se préstecs amb llargs terminis d'amortització, incloent-hi períodes de carència i baixos tipus d'interés, que responguen a les característiques següents:  
a) Quan es tracte d'entitats a què es referix l'article 9.1.a del Reial Decret 937/2010: fins a un màxim de 6 milions d'euros i un mínim de 300.000 euros per beneficiari i any.  
b) Quan es tracte de consorcis arreplegats en l'article 9.1.b del citat Reial Decret 937/2010: fins a 25 milions d'euros per beneficiari i any.  
  
c) Quan es tracte d'empreses turístiques privades (disposició final 19a, segona, de la Llei 22/2013): fins a un milió d'euros, sempre que l'import del préstec a concedir no excedisca de la xifra del net patrimonial acreditat de l'empresa en el moment de la sol·licitud.  
2. Els préstecs es concediran als tipus d'interés i amb les duracions màximes determinades en l'Orde del Ministre d'Indústria, Energia i Turisme, dictada a l'empara de l'article 10.2 del Reial Decret 937/2010 (Orde IET/1039/2014, d'11 de juny, BOE de 18 de juny).  
3. La present línia de finançament serà compatible amb qualssevol altres ajudes o subvencions que atorguen altres administracions públiques, autonòmiques o locals, organismes nacionals o supranacionals, sotmesos, si és el cas, a la normativa comunitària vigent, sempre que no superen el cost del projecte o projectes per als quals se sol·licita finançament. A este efecte, les entitats sol·licitants hauran d'aportar una declaració responsable sobre totes les ajudes públiques o de minimis que tinguen concedides o sol·licitades per al mateix projecte o projectes que es pretenga finançar.  
  
Octau. Projectes finançables  
1. Seran finançables aquells projectes orientats a la modernització de les destinacions turístiques madures, a la reforma o rehabilitació dels equipaments turístics municipals o els entorns urbans i naturals de la destinació, els quals podran contindre una o diverses de les actuacions següents:  
a) Construcció, ampliació, renovació o remodelació d'infraestructures públiques municipals.  
b) Instal·lació, substitució o reparació d'equipaments turístics.  
c) Establiment, ampliació o millora de servicis públics municipals que milloren l'oferta turística.  
d) Inversions dirigides a recuperar la qualitat ambiental i paisatgística de les destinacions i a reduir la densitat urbanística de les zones turístiques així com les que faciliten la modernització de les destinacions turístiques.  
2. Quan es tracte de sol·licituds d'empreses turístiques privades, radicades i que desenrotllen la seua activitat principal en destinacions turístiques madures, seran finançables els projectes orientats a la reforma o rehabilitació d'equipaments turístics que podran contindre alguna de les actuacions següents:  
a) Ampliació, reparació, renovació, substitució o remodelació d'equipaments.  
b) Inversions dirigides a recuperar la qualitat ambiental i paisatgística de les destinacions i a reduir la densitat urbanística de les zones turístiques o que faciliten la modernització de les destinacions turístiques.  
3. En cap cas seran finançables gastos corrents i de personal, reestructuracions de passiu o refinançaments, ni projectes ja executats o inversions començades per empreses turístiques privades abans de la presentació de sol·licitud de finançament a l'entitat de crèdit.  
  
Nové. Requisits dels projectes per a ser objecte de finançament  
1. Únicament podran ser objecte de finançament els projectes finançables que s'executen en destinacions turístiques madures, per part de les entitats que puguen ser beneficiàries conforme a l'apartat segon d'esta resolució.  
2. A estos efectes, tindran la consideració de destinacions turístiques madures, en atenció als recursos turístics i oferta turística reglada de què disposen, els qui reunisquen almenys tres de les característiques assenyalades en l'apartat tercer de la present resolució.  
3. Serà requisit indispensable perquè els projectes d'inversió públics a desenrotllar per una entitat local en el seu àmbit territorial puguen ser objecte de finançament a càrrec del FOMIT, que l'entitat local sol·licitant acredite, en els termes que assenyala l'apartat onzé de la present resolució, l'existència d'inversions del sector turístic privat, en el seu àmbit territorial, que es desenrotllen paral·lelament a les públiques i la quantia neta de les quals represente com a mínim el 30 per cent de l'import que es pretén finançar.  
  
Deu. Terminis i lloc de presentació de sol·licituds  
1. El termini per a la presentació de les sol·licituds de préstec a càrrec del Fons Financer de l'Estat per a la Modernització de les Infraestructures Turístiques (FOMIT) serà d'un mes comptat a partir de l'endemà de la publicació de la present resolució en el DOCV. La presentació fora de l'esmentat termini comportarà la inadmissió de les sol·licituds.  
  
2. Les sol·licituds, l'imprés normalitzat de les quals està disponible en la següent adreça d'Internet: ?http://www.gva.es/downloads/publicados/IN/25513\_BI.pdf?, hauran de presentar-se, dins del termini assenyalat en l'apartat anterior, en qualsevol oficina de les entitats de crèdit adherides a la línia de mediació turisme que corresponga, de l'Institut de Crèdit Oficial, que consten en la pàgina web de l'esmentat institut: http://www.ico.es  
3. Després de presentada la sol·licitud davant de l'entitat de crèdit corresponent, hauran de remetre a la Conselleria d'Economia, Indústria, Turisme i Ocupació, Direcció General de Turisme, Servici d'Assistència i Inspecció Turística (c/ Castán Tobeñas, núm. 77, Ciutat Administrativa 9 d'Octubre, torre 2, planta 4, 46789 València, l'imprés de justificació de presentació davant de l'entitat financera de la sol·licitud FOMIT 2014 que està disponible en la següent adreça d'Internet: ?http://www.gva.es/downloads/publicados/IN/25985\_BI.pdf?, que haurà d'anar acompanyat de l'exemplar per a la Conselleria d'Economia, Indústria, Turisme i Ocupació, de l'imprés de sol·licitud segellat per l'esmentada entitat bancària, acompanyat d'un dels quatre discos compactes o memòria USB en els quals s'incloguen digitalitzats tots els seus documents, inclosa la mateixa instància normalitzada.  
4. Una vegada acceptat el finançament per part de l'entitat financera mediadora, el sol·licitant haurà de remetre a la Conselleria d'Economia, Indústria, Turisme i Ocupació, Direcció General de Turisme, Servici d'Assistència i Inspecció Turística (c/ Castán Tobeñas, núm. 77, Ciutat Administrativa 9d'octubre, torre 2, planta 4, 46952 València, certificat de l'esmentada entitat acreditatiu d'acceptació del finançament.  
  
Onze. Documentació  
1. Les sol·licituds es presentaran per quadruplicat exemplar en el model normalitzat que s'adjunta en la present convocatòria que haurà de ser datat i segellat per l'entitat financera. El dit model normalitzat s'adjunta en l'annex, i estarà disponible en la següent adreça d'Internet: ?http://www.gva.es/downloads/publicados/IN/25788\_BI.pdf?.  
  
Les sol·licituds hauran d'anar acompanyades de quatre discos compactes o memòries USB en els quals s'incloguen digitalitzats tots els seus documents, inclosa la mateixa instància normalitzada.  
2. En el cas que el sol·licitant siga alguna de les entitats (entitats locals i consorcis) que figuren en l'article 9.1 del Reial Decret 937/2010, s'acompanyarà per quadruplicat la documentació següent:  
a) Memòria del projecte o projectes d'inversió i de les actuacions que comprenen.  
b) Pressupost de cada una de les actuacions en què conste detallat l'import de l'IVA i també pressupost global amb detall de l'IVA.  
c) Memòria explicativa de l'adequació del projecte als fins de renovació i modernització de la destinació turística madura.  
d) Si es tracta de projectes d'inversió públics a desenrotllar per una entitat local en el seu àmbit territorial, l'acreditació de les inversions netes corresponents al sector turístic privat, en l'àmbit territorial de l'entitat local sol·licitant del préstec, que representen com a mínim el 30 per cent de la quantia del préstec demanat i que es desenrotllen paral·lelament a les públiques, s'efectuarà per mitjà de la presentació dels documents següents:  
1r. Resum de les dades bàsiques del projecte o projectes d'inversió privats.  
2n. Còpia compulsada de les preceptives llicències o autoritzacions d'obres atorgades per l'ajuntament o, si és el cas, còpies compulsades de les sol·licituds d'estes.  
3r. Pressupost net del projecte o projectes d'inversió, exclòs l'IVA.  
  
4t. Certificat municipal sobre la data d'inici de les obres i termini d'execució.  
5t. Certificat de l'alcalde o president del corresponent ens local, acreditatiu que les inversions del sector turístic privat s'efectuen per tal de millorar la posició turística de la destinació, i que es desenrotllen paral·lelament de forma coordinada amb les públiques.  
S'entendrà que les inversions privades es desenrotllen paral·lelament a les públiques quan s'emmarquen en el context d'una planificació prèvia de caràcter públic o hi haja una notòria identitat de plantejaments i finalitats encaminada a la requalificació o modernització de la destinació madura.  
A este efecte, únicament seran computables les inversions del sector turístic privat, que s'hagen iniciat a partir de l'exercici anterior al de la presentació de la sol·licitud (1.01.2013) o, excepcionalment, les efectuades en 2012 si s'han executat en el context d'una planificació prèvia de caràcter públic o hi ha una notòria identitat de plantejaments.  
  
Així mateix, les inversions acreditades en una sol·licitud, i que hagen sigut computades per a la concessió d'un préstec a càrrec dell FOMIT, no podran tornar a presentar-se en les següents sol·licituds.  
e) Declaració responsable acreditativa que el sol·licitant no és deutor de l'Estat ni de la Generalitat per reintegrament de subvencions, segons model que figura en l'annex de la present resolució i disponible en l'adreça d'Internet: ?http://www.gva.es/downloads/publicados/IN/25215\_BI.pdf?.  
f) Declaració responsable acreditativa que el sol·licitant no està incurs en les altres prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions, i compliment de la resta d'obligacions i requisits a què fa referència el punt 2 de l'apartat segon de la present convocatòria, segons model normalitzat que figura en l'annex i disponible en l'adreça d'Internet: ?http://www.gva.es/downloads/publicados/IN/25252\_BI.pdf?.  
g) Declaració responsable d'estar al corrent amb els compromisos de pagament que tinga contrets amb l'ICO, l'Administració de l'Estat i Generalitat, segons model normalitzat que figura en l'annex i disponible en l'adreça d'Internet: ?http://www.gva.es/downloads/publicados/IN/25252\_BI.pdf?.  
h) Declaració responsable sobre totes les ajudes públiques o de minimis que tinga concedides o sol·licitades per al mateix projecte o projectes que es pretenga finançar, segons model normalitzat que figura en l'annex de la present resolució i disponible en l'adreça d'Internet: ?http://www.gva.es/downloads/publicados/IN/25013\_BI.pdf?.  
  
i) A més de la informació i documentació assenyalada en els apartats anteriors, es podrà sol·licitar qualsevol altra que es considere necessària per a la tramitació de la sol·licitud corresponent.  
3. En el cas que el sol·licitant siga una empresa turística privada, s'acompanyarà per quadruplicat la documentació següent:  
a) Si es tracta d'una persona jurídica, targeta d'identificació de persones jurídiques i entitats en general (CIF), acreditació de la seua constitució i inscripció i de la representació del firmant de la sol·licitud.  
b) Memòria del projecte o projectes d'inversió i de les actuacions que comprenen.  
c) Pressupost de cada una de les actuacions en què conste detallat l'import de l'IVA i també pressupost global amb detall de l'IVA.  
d) Acreditació que l'empresa turística privada sol·licitant està radicada i desenrotlla la seua activitat principal en un destinació turística madura.  
e) Memòria explicativa de l'adequació de la inversió als fins de renovació i modernització de la destinació turística madura. En relació amb això, s'hauran d'acompanyar a la referida memòria els documents següents:  
1r. Resum de les dades bàsiques del projecte o projectes d'inversió.  
  
2n. Llicència municipal d'obres o justificant d'haver-la sol·licitat o, si és el cas, declaració responsable per a l'execució d'obres de modificació o reforma. En el cas d'haver-se aportat justificant de sol·licitud, la corresponent llicència municipal d'obres haurà d'aportar-se al temps de la justificació.  
3r. Si el projecte d'inversió es pretén realitzar en un immoble localitzat en sòl no urbanitzable, s'haurà d'aportar, si és el cas, la corresponent declaració d'interés comunitari. Així mateix, si es tracta d'inversions en actius fixos, s'haurà d'aportar la referència cadastral de l'immoble on es realitzarà el projecte.  
4t. Calendari d'execució del projecte, en què es detallen la data d'inici de les obres i el termini d'execució.  
f) Declaració responsable acreditativa que el sol·licitant no és deutor de l'Estat ni de la Generalitat per reintegrament de subvencions, segons model que figura en l'annex de la present resolució i disponible en l'adreça d'Internet: ?http://www.gva.es/downloads/publicados/IN/25394\_BI.pdf?.  
g) Declaració responsable acreditativa que el sol·licitant no està incurs en les altres prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions, segons model normalitzat que figura en l'annex i disponible en l'adreça d'Internet: ?http://www.gva.es/downloads/publicados/IN/25267\_BI.pdf?.  
h) Declaració responsable d'estar al corrent amb els compromisos de pagament que tinga contrets amb l'ICO, l'Administració de l'Estat i Generalitat, segons model normalitzat que figura en l'annex i disponible en l'adreça d'Internet: ?http://www.gva.es/downloads/publicados/IN/25557\_BI.pdf?.  
i) Declaració responsable sobre totes les ajudes públiques o de minimis que tinguen concedides o sol·licitades per al mateix projecte o projectes que es pretenga finançar, segons model normalitzat que figura en l'annex de la present resolució i disponible en l'adreça d'Internet: ?http://www.gva.es/downloads/publicados/IN/25104\_BI.pdf?.  
j) Alta o últim rebut de l'Impost d'Activitats Econòmiques (IAE) o, si és el cas, declaració d'estar exempt del dit impost, segons model normalitzat que figura en l'annex de la present resolució i disponible en l'adreça d'Internet: ?http://www.gva.es/downloads/publicados/IN/25733\_BI.pdf?.  
k) Quan es tracte d'inversió en actius fixos, s'haurà d'aportar declaració responsable sobre no destrucció d'ocupació i d'autofinançament en almenys un 30 % del projecte, segons model normalitzat que figura en l'annex de la present resolució i disponible en l'adreça d'Internet: ?http://www.gva.es/downloads/publicados/IN/25448\_BI.pdf?.  
  
l) Declaració acreditativa del compliment de la normativa sobre integració laboral de persones amb discapacitat, segons model normalitzat que figura en l'annex de la present resolució i disponible en l'adreça d'Internet: ?http://www.gva.es/downloads/publicados/IN/25107\_BI.pdf?.  
m) A més de la informació i documentació assenyalada en els apartats anteriors, es podrà sol·licitar qualsevol altra que es considere necessària per a la tramitació de la sol·licitud corresponent.  
  
Dotze. Tramitació  
1. L'òrgan competent per a la instrucció del procediment de concessió de les ajudes emmarcades en la present resolució serà el Servici d'Assistència i Inspecció Turística de la Direcció General de Turisme de la Conselleria d'Economia, Indústria, Turisme i Ocupació que sol·licitarà informe tècnic, si és el cas, sobre els projectes presentats a altres servicis competents per raó de la matèria a avaluar.  
2. La valoració de les sol·licituds correspondrà a una Comissió d'Avaluació d'Ajudes, que emetrà els informes corresponents que elevaran al director general de Turisme, i la composició de la qual serà la següent:  
President: el cap del Servici d'Assistència i Inspecció Turística de la Direcció General de Turisme, Conselleria d'Economia, Indústria, Turisme i Ocupació.  
Secretari: un/a representant del Servici d'Assistència i Inspecció Turística de la Direcció General de Turisme, Conselleria d'Economia, Indústria, Turisme i Ocupació, que actuarà amb veu i vot.  
Vocals:  
El cap del Servici Territorial de Turisme de Castelló de la Direcció General de Turisme, Conselleria d'Economia, Indústria, Turisme i Ocupació.  
El cap del Servici Territorial de Turisme de València de la Direcció General de Turisme, Conselleria d'Economia, Indústria, Turisme i Ocupació.  
El cap del Servici Territorial de Turisme de Alacant de la Direcció General de Turisme, Conselleria d'Economia, Indústria, Turisme i Ocupació.  
En cas de vacant, absència o malaltia dels membres de la Comissió, podran ser substituïts per altres representants, designats pels caps dels servicis o òrgans corresponents entre el seu personal.  
  
Quan per raó de les actuacions a avaluar es considere oportú, es podrà convocar tècnics especialistes i assessors en la matèria corresponent.  
3. D'acord amb el calendari establit en l'apartat tretzé de la present resolució, la Comissió avaluarà, en règim de concurrència competitiva i aplicant els criteris establits en l'apartat catorzé de la present convocatòria, les sol·licituds aprovades que l'ICO remeta a la Direcció General de Turisme. A continuació, el director general de Turisme remetrà a la Secretaria d'Estat de Turisme proposta de concessió, que haurà d'incloure les entitats i empreses a què es proposa la concessió del préstec, i s'hauran d'identificar l'entitat local o l'empresa turística privada beneficiària, el projecte o projectes a finançar i la quantia del préstec que es proposa.  
4. Si la quantia total dels préstecs proposats per totes les comunitats autònomes no excedix del volum de recursos del FOMIT destinat a les operacions de préstecs a entitats locals i empreses turístiques privades, la Secretaria d'Estat de Turisme els comunicarà esta circumstància perquè eleven a definitiva la seua proposta de resolució.  
  
5. Si la quantia total dels préstecs proposats per totes les comunitats autònomes excedix el volum de recursos del FOMIT destinat a les operacions de préstecs a entitats locals i empreses turístiques privades, la distribució territorial haurà d'efectuar-se amb un criteri proporcional al nombre de les places d'allotjament turístic reglat en cada una de les comunitats autònomes que hagen comunicat proposta de concessió.  
  
6. En cas de tractar-se d'un consorci o entitat a què es referix l'article 9.1.b del Reial Decret 937/2010 s'estarà, per a distribució de la corresponent reserva, al que disposa l'article 12.2 del mencionat reial decret.  
7. Per tot això, el conseller d'Economia, Indústria, Turisme i Ocupació dictarà una resolució de concessió o denegació de les sol·licituds de préstecs que es presenten en el seu àmbit territorial. La resolució de concessió, que haurà de ser motivada, determinarà la quantia del préstec atorgat i el projecte o projectes objecte de finançament.  
  
8. La resolució es notificarà als interessats en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quan l'elevat nombre d'interessats així ho aconselle, la notificació podrà ser substituïda per la publicació en el Diari Oficial de la Comunitat Valenciana, de conformitat amb el que establix el punt 6.b de l'article 59 i el punt 2 de l'article 60 de l'esmentada Llei 30/1992.  
  
9. El termini màxim per a emetre i notificar la resolució serà de sis mesos des de la finalització del termini de presentació de sol·licituds. Si la documentació exigida no està completa, el termini es computarà a partir del dia de la correcta presentació d'aquella. Transcorregut el dit termini sense que s'haja resolt i notificat, s'entendrà desestimada la sol·licitud en els termes que preveu l'article 44 de l'esmentada Llei 30/1992.  
10. Les resolucions a què es referixen els paràgrafs anteriors esgoten la via administrativa i contra elles podrà interposar-se un recurs contenciós administratiu davant de la Sala del Contencioso-Administrativo del Tribunal Superior de Justícia de la Comunitat Valenciana, en el termini de dos mesos a comptar des de l'endemà al de la notificació de la resolució corresponent. No obstant això, i amb caràcter potestatiu, podrà interposar-se un recurs de reposició davant de l'òrgan que va dictar l'acte en el termini d'un mes a comptar de l'endemà de la notificació de la resolució corresponent.  
11. La resolució de concessió o denegació dels préstecs serà comunicada a la Secretaria d'Estat de Turisme, òrgan competent per a acordar la disposició dels fons que comprén el FOMIT.  
12. Rebudes les resolucions favorables acordades per les comunitats autònomes, la Secretaria d'Estat de Turisme comunicarà a l'Institut de Crèdit Oficial l'autorització de disposició dels fons del FOMIT a favor de les entitats i en la quantia que haja sigut acordada per resolució de les comunitats autònomes.  
13. L'ICO, una vegada rebuda l'autorització de disposició de fons emesa per la Secretaria d'Estat de Turisme, comunicarà l'autorització a l'entitat de crèdit mediadora, per a la formalització del préstec que no podrà excedir del 15 de juny de 2015.  
  
Tretze. Calendari  
De conformitat amb l'Acord de la Conferència Sectorial de Turisme, d'1 d'abril de 2014, sobre criteris de valoració i calendari de les convocatòries de préstecs a càrrec del FOMIT per a 2014 i 2015, el calendari de la tramitació de les sol·licituds de préstecs serà el següent:  
  
1. Les sol·licituds hauran de ser presentades davant de les entitats financeres en el termini d'un mes comptat a partir de l'endemà al de la publicació de la present resolució en el DOCV.  
2. El termini perquè les entitats financeres admeten o rebutgen les sol·licituds i remeten a l'ICO original i còpia de totes les sol·licituds acceptades serà d'un mes comptat a partir de la data de presentació de la sol·licitud.  
3. El termini perquè l'ICO comprove les sol·licituds a què es referix el punt anterior i les remeta a la Direcció General de Turisme serà de quinze dies comptats a partir de la data d'entrada en l'ICO de l'operació admesa per l'entitat financera.  
  
4. El termini perquè la Direcció General de Turisme remeta la Secretària d'Estat de Turisme la proposta de concessió a què es referix l'apartat dotzé 3 de la present resolució serà d'un mes comptat a partir de la data d'entrada en la Direcció General de Turisme de la documentació remesa per l'ICO.  
5. La data límit de formalització del préstec serà el 15 de juny de 2015.  
  
Catorze. Criteris de valoració  
1. De conformitat amb allò que s'ha assenyalat en el punt IV de l'Acord de la Conferència Sectorial de Turisme, d'1 d'abril de 2014, els criteris de valoració de les sol·licituds de préstecs rebudes seran els següents:  
a) Localització de les inversions i anàlisi de la necessitat de la inversió, tenint en compte el grau de maduresa de la destinació i la vinculació de la inversió amb la modernització de les infraestructures i la desestacionalització dels fluxos turístics (10 %).  
b) Qualitat, coherència, concreció, definició i justificació del projecte (5 %).  
c) Aplicació de criteris de sostenibilitat mediambiental, social i econòmica a les actuacions previstes (10 %).  
d) Mesures que introduïsquen noves tecnologies i processos que contribuïsquen a la millora i eficiència integral, i es valoraran especialment les orientades a la gestió de residus, de l'energia, de la gestió de l'aigua i de l'aire (10 %).  
e) Mesures que contribuïsquen a afavorir l'accessibilitat de la destinació i dels negocis turístics (10 %).  
f) Mesures que contribuïsquen a l'adequació de les infraestructures turístiques a les característiques i perfil de la demanda (10 %).  
g) Actuacions que diversifiquen i enriquisquen els recursos i activitats turístiques en la destinació i potencien els valors diferencials i de qualitat de la destinació (10 %).  
h) Mesures que contribuïsquen a la utilització de noves tecnologies per a la gestió turística de les destinacions madures (5 %).  
i) Actuacions que protegisquen el patrimoni cultural material i immaterial de la destinació (10 %).  
j) Contribució de les actuacions a la generació d'ocupació estable (10 %).  
k) Coherència amb la planificació estratègica turística de la Comunitat Valenciana (10 %).  
2. Cada sol·licitud de préstec resultarà qualificada de forma global de 0 a 100 punts. Atenent les puntuacions obtingudes de major a menor, podran ser objecte de préstec totes aquelles sol·licituds fins que s'esgote l'import global de la línia de finançament per a l'exercici pressupostari.  
  
  
Quinze. Obligacions dels beneficiaris  
1. La realització dels projectes que són objecte d'esta línia de finançament, en la forma, condicions i temps que s'assenyala en la present resolució.  
2. Respondre de la veracitat dels documents aportats.  
3. Justificar l'execució dels projectes en els termes que siguen assenyalats per l'òrgan competent.  
4. Complir amb la resta d'obligacions que s'establixen en la present resolució, el Reial Decret 937/2010, de 23 de juliol, i la resta de normativa aplicable.  
  
Setze. Termini d'execució  
El termini màxim d'execució de les actuacions finançades serà de quatre anys, comptat a partir de la data de formalització de l'operació de finançament.  
  
Dèsset. Seguiment i justificació  
1. Correspon a la Conselleria d'Economia, Indústria, Turisme i Ocupació de la Generalitat Valenciana, a través del Servici d'Assistència i Inspecció Turística de la Direcció General de Turisme, dur a terme el control i seguiment de les actuacions finançades a càrrec del FOMIT, i verificar la seua adequació als projectes presentats i la seua execució en els terminis previstos. De tot això informarà la Secretaria d'Estat de Turisme.  
2. En cas d'actuacions realitzades per empreses turístiques privades, per a la justificació de l'aplicació dels préstecs a les actuacions autoritzades, hauran de presentar, almenys, una memòria d'execució justificativa del projecte/projectes compresos en la sol·licitud del préstec, amb indicació dels punts següents:  
a) Relació classificada de les inversions realitzades corresponents a cada projecte, especificades per actuacions i imports.  
b) Detall de les desviacions, si n'hi ha, respecte al pressupost inicial que va ser objecte del préstec i, si és el cas, aplicació de romanents.  
  
c) Declaració responsable del sol·licitant en què es faça constar l'aplicació del préstec a l'execució del projecte/projectes per als quals es va concedir finançament a càrrec del FOMIT, i s'haurà de fer constar que els projectes han sigut executats en la seua totalitat i que totes les factures corresponents als projectes finançats a càrrec del FOMIT han sigut pagades. S'haurà de relacionar en l'informe nom del projecte/projectes i els seus respectius imports.  
d) Declaració responsable del sol·licitant d'altres ingressos o subvencions que, si és el cas, hagueren cofinançat els projectes, amb indicació del seu import i procedència.  
  
Díhuit. Reintegrament per incompliment  
1. L'incompliment de l'obligació de destinar el finançament obtingut a les actuacions per a les quals es va sol·licitar, donarà lloc al reintegrament anticipat de l'import del préstec concedit que no haja sigut amortitzat i a l'exigència de l'interés de demora corresponent per l'import íntegre del préstec, des del moment de la seua subscripció i fins a la data en què s'acorde la procedència del reintegrament.  
2. El procediment de reintegrament serà regit per les disposicions establides en la Llei 38/2003, de 17 de novembre, General de Subvencions, i les disposicions que, en el seu marc i en el seu desplegament, puga establir esta administració.  
3. Correspon a la Conselleria d'Economia, Indústria, Turisme i Ocupació de la Generalitat Valenciana, a través del Servici d'Assistència i Inspecció Turística de la Direcció General de Turisme, la tramitació i resolució del procediment de reintegrament en els termes que establix el Reial Decret 937/2010, de 23 de juliol.  
  
Dènou. Règim de recursos  
Contra esta resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació i, potestativament, podrà interposar-se un recurs de reposició davant del conseller d'Economia, Indústria, Turisme i Ocupació, en el termini d'un mes, a comptar de l'endemà de la seua publicació, tot això de conformitat amb el que establixen els articles 107,109,116 i 117 de la Llei 30/1992, de 26 de novembre, de Règim Jurídic de l'Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de setembre de 2014.- El conseller d'Economia, Indústria, Turisme i Ocupació: Máximo Buch Torralva.